प्लाट बेचने का झांसा देकर 22.50 लाख रुपए ठग लिए
अमृतसर | प्लाटबेचने का झांसा देकर 22.50 लाख रुपए की ठगी करने के आरोप में थाना सिविल लाइन पुलिस ने गुडगांव निवासी ईशा भसीन और उर्मिला भसीन के खिलाफ केस दर्ज किया है। आरोपियों को अभी पकड़ा नहीं जा सका है। पुलिस शिकायत में लारेंस रोड निवासी ममता हांडा ने बताया कि उक्त आरोपियों ने उन्हें प्लाट बेचने की बात की। इस तहत उन्होंने सौदा तय कर लिया और 22.50 लाख रुपए दे दिए। आरोपियों ने तय किए समय पर रजिस्ट्री नहीं की। वह इस बारे में बात करती तो आरोपी उन्हें टाल देते। इस तरह से आरोपियों ने काफी समय निकाल दिया।
इसके बाद उन्होंने अपने पैसे वापस मांगे तो आरोपियों ने देने से मना कर दिया। पुलिस ने केस दर्ज कर आरोपियों को गिरफ्तार करने के लिए छापेमारी शुरु कर दी है।
hin_Deva hin_Deva hin_Deva